Coppa Italia: Juventus fil-finali. Illejla Napoli – Inter
Imtella' Ġunju 13, 2020 - Aġġornata 13 Ta' Ġunju, 2020 7:22pm Juventus huma l-ewwel finalisti tal-finali tal-Coppa Italia ta' dan l-istaġun 2019/20 hekk kif il-bieraħ fl-Allianz Stadium ta' Turin huma ġew draw ta' 0-0 kontra Milan u għaddew permezz tal-aggregate ta' 1-1 li kien ir-riżultat tal-ewwel leg ta' din is-semi finali. L-ewwel leg kien intlgħab fit-13 ta' Frar. Quddiem Stadium vojt Juventus setgħu marru minn fuq kmienu fil-logħba meta huma ingħataw penalty li kien mogħti minn Cristiano Ronaldo li jolqot il-lasta b'Donnarumma li kien viċin il-ballun. Wara kienu Milan li sfaw b'10 players wara li tkeċċa Ante Rebic għal foul fuq Danilo. Illejla fid-9pm Napoli kontra Inter fejn fl-ewwel leg kienu Napoli li rebħu 1-0.